Papa Wemba

**Papa Wemba**, egentlig **Jules Shungu Wembadio Pene Kikumba**, (født 14. juni 1949 i Lubefu i Kongo-Kinshasa, død 24. april 2016 i Abidjan i Elfenbenskysten) var en kongolesisk soukousmusiker og sanger. Han var en av Afrikas mest populære musikere.

## Biografi
Papa Wemba var sammen med blant andre Nyoka Longo Jossart, Manuaku Pepe Felly, Evoloko Lay Lay, Teddy Sukami, Zamuangana Enock, Mavuela Simeon blant de første medlemmer i soukous-bandet Zaiko Langa Langa som ble grunnlagt i Kinshasa i 1969.

I desember 1974, på høydepunktet av deres karriere og bare en måned etter Rumble in the Jungle-kampen mellom bokserne Muhammad Ali og George Foreman i Kinshasa, brøt Shungu Wembadio (Papa Wemba), Evoloko Lay Lay, Mavuela Somo og Bozi Boziana (som ble med i gruppen året før) ut av Zaiko Langa Langa for å danne sin egen gruppe, Isifi Lokole. Isifi er en forkortelse for av *Institut de Savoir Ideologique pour la Formation des Idoles* (omtrent Instituttet for ideologisk kunnskap om dannelsen av idoler).

I juli 1975 tok Shungu Wembadio offisielt sitt kunstnernavn Papa Wemba. Tilnavnet Papa sikter til hans familieansvar som den førstefødte sønn, ettersom hans foreldre døde allerede på 1960-tallet. Gruppen Isifi Lokole fantes bare i ett år. Deres største kommersielle fremgang var singelen *Amazone*.

I november 1975 brøt Papa Wemba, Mavuela Somo og Bozi Boziana Evoloko Lay Lay ut fra Isifi Lokole for å sammen med Mbuta Mashakado danne gruppen Yoka Lokole, også kjent som The Kinshasha All-Stars. Yoka Lokole hadde mindre fremgang enn Isifi Lokole, men noen hits som *Matembele Bangui*, *Lisuma ya Zazu*, *Mavuela Sala Keba* og *Bana Kin* tok seg til toppen av afrikansk popmusikk.

Ikke heller Yoka Lokole (The Kinshasha All-Stars) bestod særlig lenge. Efter ett år med måteliug suksess oppstod indre motsetninger om penger og prestisje. Samtidig ble Wemba arrestert i desember 1976 og holdt fengslet en kortere tid i Kinshasas sentralfengsel, mistenkt for å ha hatt et forhold med datteren til en innflytelserik armégeneral. Situasjonen var ikke lett og Papa Wemba gikk ut av Yoka Lokole for i 1977 å starte sin egen gruppe, Viva la Musica.

I sitt hjem i Matonge-distriktet i Kinshasa grunnla Papa Wemba Viva la Musica. Han arbeidet med unge begavede musikere som sangerne Kisangani Esperant, Jadot le Cambodgien, Pepe Bipoli og Petit Aziza samt gitaristene Rigo Star, Syriana og Bongo Wende. Gruppen gjorde stor suksess med hits som *Mere Superieure*, *Mabele Mokonzi*, *Bokulaka*, *Princesse ya Sinza*.

Fra 1977 har Viva la Musica vært i stadig forandring. Unge talenter som King Kester Emeneya (1977–1982), Koffi Olomide (1978–1979), Djuna Djanana (1978–1981), Dindo Yogo (1979–1981), Maray-Maray (1980–1984), Lidjo Kwempa (1982–2001), Reddy Amissi (1982–2001), Stino Mubi (1983–2001) er blant de kongolesiske musikere som i en tid har spilt i Viva la Musica.

Etter bølgen av afrikansk innvandring til Europa på 1990-tallet hadde Wemba en musikgruppe i Kinshasa (som da het *Nouvelle Écriture* og *Nouvel Ecrita* før den atter het *Viva la Musica*), og en annen gruppe i Paris (*Nouvelle Generation*, *La Cour des Grands*, senere: *Viva tendance*). Han hadde også en høy profil innen verdensmusikken med hits som *L'Esclave* (1986), *Le Voyageur*, *Maria Valencia* (1992), *Foridoles*, *Dixième Commandement* (1994), *Emotion* (1995), *Pole Position* (1996), *Fula Ngenge* (1999), *Bakala dia Kuba* (2001) og *Somo Trop* (2003).

Papa Wemba var også kjent som skuespiller. I 1987 spilte han den mannlige hovedrolle i den kongolesiske filmen *[[La Vie est belle]]* av den belgiske regissør Benoît Lamy og den kongolesiske produsenten og regissøren Ngangura Mweze.

Den 18. februar 2003 ble Papa Wemba arrestert i sitt hjem i Paris, mistenkt for innblandnng i et nettverk som ble påstått å ha smugglet hundretalls illegale innvandrere fra Kongo til Europa. I juni 2003 ble han kjent skyldig og han måtte tilbringe tre og en halv måned i fengsel. Han sa seg å ha gjennomgått en åndelig fornyelse i fengselstiden og synger om dette i sitt album *Somo trop* - i sangen *Numéro d'écrou* minnes Papa Wemba en dag da Gud besøkte hans celle.

Papa Wemba døde under en forestilling i Elfenbenskysten den 24. april 2016.

## Diskografi
* *Pauline* (1970, Zaiko Langa Langa)
* *L'Amoureux Decu* (1972, Zaiko Langa Langa)
* *Mete la Verite, Chouchouna* (1973, Zaiko Langa Langa)
* *Liwa ya Somo* (1973–1974, Zaiko Langa Langa)
* *Ainsi Va La Vie, Amazone* (1975, Isifi Lokole)
* *Matembele Bangi, Lisuma ya Zazu* (1976, Yoka Lokole)
* *Mere Superieure, Bokulaka, Mabele Mokonzi, Muana Molokai* (1977)
* *Princesse ya Senza, Fleur Betoko, Zonga-Zonga* (1978)
* *Anibo, Ata Nkale* (1979)
* *Levre Rose* (1979, med Rochereau & Afrisa)
* *Telegramme* (1979, medSimaro Massiya & OK. Jazz)
* *Analengo* (1980), *Amena* (1980, duo med Pepe Kalle)
* *Santa, Matebu* (1980, första hela albumet i Paris)
* *Melina La Parisienne, Ufukutano* (1981)
* *Evenement, Rendre A Caesar* (1982)
* *Eliana, Bukavu Dawa* (1983)
* *Proclamation* (1984, i Paris med Ngashie Niarchos)
* *Destin ya Moto* (1985)
* *L'esclave, Papa Wemba – Au Japon* (live) (1986) 
* *Papa Wemba Ekumani* (1987)
* *M'fono Yami* (1989)
* *Biloko ya Moto-Adidas Kiesse* (1991)
* *Le Voyageur* (1992) 
* *Foridoles* (1994) 
* *Emotion* (1995) 
* *Pôle Position* (1996)
* *Wake-Up* (1996, duo med Koffi Olomide) 
* *Nouvelle Ecriture* (1997) 
* *Molokaï* (1998) 
* *Nouvelle Ecriture dans L* (1998) 
* *M’Zée Fula-Ngenge* (1999) 
* *Muana Matebu*(1999) 
* *A La Une* (2000) 
* *Zea* (2001) 
* *Bakala Dia Kuba* (2001) 
* *Somo Trop* (2003) 
* *Muana Molokaï* (2004)
* *Ba Zonkion* (2005)
* *Cheeky Summer time - Collab with Father J* (2004)
* *Attention L'artiste* (2006)
* *Ye te oh !* (2006)
* *Nkunzi Lele* (2007)
* *Kaka yo* (2008)
* *Notre Pere(Album World)* (juli 2010)
* *Kemafumbe(Album Rumba)* (september 2010)

## Filmografi
* *[[Les Habits neufs du gouverneur]] (The Governor's New Clothes)* (2004) 
* *[[Combat de fauves]]* (1997) - The African 
* *[[La Vie est Belle]] (Life Is Beautiful)* (1987) - Kourou

## Referanser


## Eksterne lenker
* 
* 
* 
*